ming030890/wiki-yue-high-quality huggingface dataset:
動物溝通

動物之間嘅溝通（communication）係指動物個體之間互傳資訊。
動物森友會

動物森友會（日文：どうぶつの森(Toubutsunomori)），又譯動物之森，係由日本任天堂情報開發本部開發嘅生命模擬遊戲，亦係動物森友會系列嘅第一隻遊戲。任天堂64版本2001年喺日本發行。同年底喺日本發行咗GameCube版本動物森友會+（日文：どうぶつの森+，英文：Animal Crossing），有新增嘅要素；後者2002年9月15號喺美國發行；2003年改良版動物森友會e+（日文：どうぶつの森e+）喺日本發行。
呢隻遊戲用咗GameCube嘅內置時鐘去創造一個「持續發展嘅世界」。而家喺iQue、N64同GameCube平台先至有得玩。
動物福利

動物福利呢個概念一般係指，動物（尤其係受人類控制嗰啲）無論係俾人當係食物、工作工具、友伴或研究需要，都唔應該受到不必要嘅痛苦。呢個立場建基於人類所做作（或唔做）嘅行為需要有相當嘅道德情操，而唔係好似動物權益者咁樣，將動物嘅地位係政治同哲學方面追尋更大嘅權益。唔少動物福利團體喺佢哋嘅聲明上好鍾意用「人道／仁愛」呢啲字眼。

起源
最早對動物嘅福祉提出有系統嘅諗法，相信係古代印度河流域文明。佢哋嘅宗教思想認為祖先會輪迴以動物形態返回現世，所以應尊敬待動物如尊敬人一樣。呢種思想被耆那教進一步發揮，及被其他印度宗教所採納。其他根源於亞伯拉罕諸教嘅宗教，就普遍視動物為人嘅財產，並對動物嘅照顧同屠宰訂下規則，以減少喺人類控制下嘅動物承受焦慮、痛苦同恐懼。

實踐
1822年起，英國國會議員李察馬田喺國會倡議設立草案，防止虐待牛、馬同綿羊，佢嘅理論係要顯示人類嘅仁愛同和仁慈嘅行為。馬田喺1824年重成為防止虐待禽畜會嘅創辦人之一。1840年，維多利亞女皇賜個會「皇家」稱號。嗰個會透過會員嘅捐助，請咗大批調查人員，搵出虐待動物嘅人，搜集證據，向執法機構舉報。
同類組織亦喺歐洲同美國相繼出現，例如美國防止虐待禽畜會就係喺1866年喺紐約州註冊。

原則
1965年，英國政府為回應社會訴求，就委任Roger Brambell教授對農場動物嘅福利事宜進行研究。根據呢個研究結果，喺1967年成立「農場動物福利諮詢委員會」（1979年改組為農場動物福利委員會），呢個委員會提出動物都會有渴求「轉身、弄乾身體、起立、躺下和伸展四肢」嘅自由。確立咗動物福利嘅「五大自由」：
免受飢餓、營養不良嘅自由
免於因環境而承受痛苦嘅自由
免受痛苦及傷病嘅自由
表達天性嘅自由
免受恐懼同壓力嘅自由

比較動物福利同動物權益
絕大部份動物福利倡議者都覺得，動物權益嘅主張「走得太遠」，唔認同後者要求全面廢除寵養動物同勞役動物，如動物測試、實驗等等。佢哋相信人類喺萬物之靈，有道德責任唔去殘害動物，令動物受不必要嘅痛苦。動物權益倡議者（如Gary L. Francione同Tom Regan）就批評，動物福利觀嘅立場（如一方面提倡畀動物更好嘅生存環境，但又唔堅持禁止勞役動物）係自相矛盾，而且喺道德方面唔能夠接受。不過，唔少動物權益團體（如PETA）都支持改善動物福利，作為一種減少動物所受痛苦嘅短暫措施，但同時以禁止對動物各種形式嘅勞役作為終極目標。

動物權益倡議者論動物福利
本身支持動物權益倡議者同動物解放嘅加拿大倫理學家David Sztybel指出，動物福利一共有六種：
動物剝削者嘅動物福利：靠勞役動物經營嘅工業，佢哋嘅公關宣傳人員往往以搞動物福利嚟證明佢哋對動物好（如屠宰工業嘅發言人）；
常識所講嘅動物福利：大眾對防止以不人道措施對待同善待動物嘅關注；
人道主義嘅動物福利：一種較有理論基礎咁反對殘暴對待／虐待動物嘅主張，但就唔反對大部份勞役動物嘅做法（將動物剝皮做皮草或勞役動物作體育用途除外）；
動物解放份子嘅動物福利：基本上認為應將動物所受嘅痛苦減到最低，但同意為咗更大嘅福祉，如醫療研究等，可以係例外；
新動物福利主義：Gary L. Francione提出呢嗰概念，用嚟形容會一啲勞役動物嘅措施（通過呢啲措施最終可以達致全面禁止勞役動物）；
動物福利／權益混頓觀：當兩種概念難以分辨時
Sztybel喺佢本書"The Rights of Animal Persons"(2006)入面，批評話「動物福利」只係為人類係勞役動物作為人嘅食物、衣服、代人做實驗等傷害動物時，令人內心好過啲嘅半桶水方法，誤導人以為已經減輕對動物嘅傷害。佢認為只有動物權益得到確立，先至有真正嘅動物福利。
除咗Sztybel外，重有好多人討論動物福利。另外，唔少國家都訂立規例，落實唔同程度嘅動物福利。

批評
有一部份人，否定動物有感受，所以亦冇所謂動物福祉嘅問題。另一批人則指摘，動物福利倡儀者往往將焦點集中喺某幾類動物，批評佢哋有物種主義傾向。

地域差異
英國嘅動物福利倡議者比較關注，喺宰殺動物時盡量減輕動物嘅痛苦。呢種觀點並未被美國接受。另外，城市同鄉郊人對動物福利嘅睇法亦往往有顯注不同。
動物朋友

《動物朋友》（日文：けものフレンズ(Kemono Furenzu)），亦稱《獸娘動物園》，係由動物好友企劃發起嘅多媒體企劃。從2015年3月到2016年年底有個手提電話RPG遊戯，從2015年7月到2017年3月又有個漫畫，而從2017年1月到3月底又有個動畫。啲動畫重喺日本走紅。
動物森友島

《動物森友島》（英文：Friend Of Forest）係香港無綫電視遊埠節目，由2024年6月3號到6月24號逢禮拜一、二、四、五20:30到21:00喺TVB Plus播出。節目由陳韻行、劉展霆同埋陳國麟、黃嘉雯主持，兩批主持分別去加勒比海同日本睇唔同動物主題嘅島。

節目調動
2024年6月19號：由於當日唔使播賽馬，所以呢個節目喺禮拜三同一時段換出。
同步加速器

同步加速器（英文：synchrotron）係一種環形嘅粒子加速器，用電場幫帶電粒子加速，磁場控制佢轉彎。
同濟大學

同濟大學（簡化字：同济大学，英文：Tongji University）係中國上海一間大學。
同濟大學前身係1907年由德國醫生創辦嘅「德文醫學堂」，第二年改名做「同濟德文醫學堂」。「同濟」係上海話對德文「Deutsch」嘅諧音，亦有「同舟共濟」嘅意思。1923年同濟成格做大學，1927年由國民政府接管，改名「國立同濟大學」，1949年由中共政府接管後，取消咗用德文教學嘅傳統。
同治

同治係大清皇帝載淳嘅年號，相當於公元1862年到1874年，前後總共13年。
呢個年號係慈禧太后等發動祺祥政變（又叫「辛酉政變」）之後唔用祺祥做年號而起用嘅，係要代表佢要同慈安太后一齊管治大清。
左邊幅圖顯示同治喺大清時期個位。
同步

同步（synchronization）係指將一個系統當中嘅事件一致化嚟達到某啲效果。簡單嘅例子有一個交響樂團嘅指揮家令樂團嘅唔同成員喺同一時間演奏樂譜入面嘅某一段。
同步博弈

同步博弈（英文：simultaneous game）係博弈論上嘅一個概念。喺一場同步博弈當中，博弈者冚唪唥都要同時間做決策，又或者係先後做決策，但後做決策嘅博弈者冇能力知道喺早過佢做決策嘅博弈者做咗乜嘢決定（所以實際應用上可以當成同時做決策）。
同源

同源（homology）喺生物學上係指唔同物種因為有共同祖先而有嘅共同結構或者基因。呢度相同嘅祖先可以指演化意義上嘅祖先，即係兩個結構由一個共同嘅祖先演化而來（喺呢個意義上，蝙蝠嘅翅膀同人類嘅手臂係同源嘅），亦都可以指發育意義上嘅祖先，即係兩個結構由胚胎時期嘅同一個組織發育而來（喺呢個意義上，人類女性嘅卵巢同男性嘅睾丸同源）。
同步輻射

同步輻射（synchrotron radiation）係一種電磁輻射，源於有速度嘅帶電荷粒子遭受同佢哋速度成垂直嘅加速度。佢同迴旋輻射（由迴旋加速器產生嘅輻射）類似，區別係同步輻射嘅電子速度更加高，更加接近光速。
同源詞

同源詞（cognate）係響唔同語言裏面，來源相同嘅詞。
通常同源詞響唔同語言裏面嘅發音、意思都會好近，唔似係咁啱得咁橋。不過亦唔可以一概而論，因為佢哋嘅詞義可以分道揚鑣，各自轉化或者引申出唔同嘅新意思，取代原意；發音亦會慢慢咁各有各變，時間越耐，差異越大。另一方面，即使唔同語言有發音、意思都會好近嘅詞，都唔一定係同源詞，有時會係巧合，尤其係象聲詞。
吳雨霏

吳雨霏（Kary Ng，1986年6月9號—），原名吳家穎，係香港女歌手，做過組合Cookies同埋樂隊Ping Pung成員，而家[咩時候？]係新藝寶唱片旗下藝人。
2015年，吳雨霏同網球員洪立熙結婚，生咗一仔二女。個仔喺2018年出世，個女就喺2019年出世。囡囡英文名Galilee，乳名「妹妹G」。2022年再宣布生咗第二個女
吳錦鴻

吳錦鴻係香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。
吳鐘赫

吳鐘赫，係大韓民國嘅一個男藝人同埋歌手。
吳鏵景

吳鏵景（粵拼：ng4 waa4 ging2，Ng Wa Keng，1999年8月2號—），喺澳門出世，係澳門足球運動員，而家澳門足球代表隊嘅成員。
吳鎮宇

吳鎮宇（原名吳志強，Francis Ng Chun-Yu，1961年12月21號—）係香港男演員。

電視
佢鄉下喺廣東番禺。佢係響第11期無綫電視藝員訓練班（1982年）畢業，同期嘅重有梁朝偉。之不過出道之前嗰幾年，吳鎮宇一直都淨係響無綫啲劇集入面做茄哩啡。一直到梁朝偉嗰班一綫演員離開咗無綫之後，吳鎮宇先至有機會上位。佢第一部以一綫身份參演嘅劇集係1986年《北斗前鋒》；而響1988-1992年間，係吳鎮宇響無綫最多演出嘅時期，其中有唔少劇集係佢主演嘅，例如1989年《香港雲起時》。

電影
吳鎮宇係喺1986年參演咗《靚妹仔3之午夜麗人》而走入咗去電影圈。但早期嗰陣吳鎮宇都淨係撈到一啲角色仔。好似1989年《傲氣雄鷹》，佢喺男角色名單嘅第六位；到1992年佢成為自由身之後，亦都冇變，1993年《唐伯虎點秋香》同《倚天屠龍記之魔教教主》都係咁樣。其間佢重要返番去無綫。
吳鎮宇要到九十年代中先至喺電影圈上位。佢較為人深刻嘅係1996年《古惑仔》系列嘅「靚坤」，開始受到正面評價；1999年係佢最威水嘅一年，唔但只憑住《爆裂刑警》贏得香港電影評論學會最佳男主角，重打入金馬獎──憑住《鎗火》贏得台灣電影金馬獎最佳男主角，當其時角逐嘅重有梁朝偉。之後佢又憑住《公元2000》，贏得金像獎最佳男配角。
吳鎮宇出咗名演技精湛，每年演出電影就有十幾廿部，但佢除咗喺電影入面扮反派之外，就淨係主演一啲爛片。所以吳鎮宇唔但只唔係票房保證，一直都冇咩擁躉，連攞獎都唔係熱門。好似當佢贏得2000年香港電影金像獎最佳男配角嗰陣，觀眾為之受落；但嗰年吳鎮宇贏得金馬獎最佳男主角，就有人覺得係爆冷。吳鎮宇就咁樣回應：「我一直都唔覺得自己係大冷門！」2004年吳鎮宇獲得金像獎提名但輸畀劉德華，吳鎮宇就批評金像獎「選嘅係人脈而唔係演技」。呢句話曾經俾劉德華擁躉強烈指摘，吳鎮宇就話：「唔通唔係靠人脈咩？佢（指金像獎）嘅機制決定咗睇起你嘅人可以贏到獎。」
雖然電影市道自九十年代尾越嚟越差，吳鎮宇每年仍然有近廿部電影演出；近年佢更加以導演身份執導電影，其中最為人熟悉嘅係《追影》。

其他
喺大中華地區，球迷覺得墨西哥足球守門員古利姆奧祖亞同吳鎮宇好似樣，所以奧祖亞又有個花名叫做「墨西哥吳鎮宇」或者「墨西哥Sam哥」。
基隆捷運

基隆捷運（英文：Keelung Metro）係臺灣臺北都會區規劃緊嘅中運量捷運系統，以服務基隆市、新北市汐止至臺北市南港之間嘅公共交通為主。前身係基隆市政府推動「基隆輕軌」計畫入面嘅「山線」，分為南港－八堵段與基隆－八堵段等兩個階段。2022年2月22號，行政院長蘇貞昌宣布基隆捷運南港八堵段計畫定案。
基隆港

基隆港係臺灣北部基隆市一個海港，臺灣四座國際商港之一，亦係北臺灣首要嘅海運樞紐，營運機構係臺灣港務公司基隆港務分公司。整個港區被基隆市中心環繞，運輸方面以貨櫃為主、散貨為輔，並有幾條國內外客輪航線停靠。到2010年止，基隆港係世界第54大貨櫃港同臺灣第三大港。
基隆

基隆（Keelung），原名雞籠，係臺灣一埠，家下係中華民國一市，叫基隆市。

政治
宜家市長係民進黨籍嘅林右昌。

政區
基隆市政區劃圖
宜家分7區：
中正區
中山區
信義區
仁愛區
安樂區
七堵區
暖暖區
註：和平島、基隆嶼、北方三島（棉花嶼、花瓶嶼、彭佳嶼）等七個外島都屬基隆市管轄，行政劃分上都劃歸中正區。

人口
歷史人口年份人口±%1960	234,442—    1966	287,156+22.5%1970	324,040+12.8%1975	341,383+5.4%1980	344,867+1.0%1985 	351,524+1.9%1990 	352,919+0.4%1995 	368,771+4.5%2000 	388,425+5.3%2005 	390,633+0.6%2010 	384,134−1.7%2015 	372,105−3.1%來源：〈縣市人口按性別及五齡組〉。內政部戶政司。〈內政部統計月報-縣市現住人口〉。內政部。原著喺2014-10-26歸檔。
以下資料為2019年3月資料
人口增長計算方式為本月人口減去上月人口，負值以紅字表示，正值以藍字表示，冇增長以綠字表示
各區人口密度以4捨5入至小數點前1個位
基隆嶼

眺望基隆嶼，喺國立台灣海洋大學。
八斗子忘憂谷遠眺基隆嶼
基隆嶼，又叫基隆島，喺台灣東北方東海海域嘅島嶼，古時叫雞籠嶼、雞籠杙，同和平島直線距離約3.3公里、基隆港口距離約4公里。係無人島，行政區屬基隆市中正區。由於孤懸海上，故此成為基隆同北海岸地區明顯嘅自然地標，而家已開放登島觀光。

地形
東北─西南長約960米，寬約400米，面積約24公頃，島上最高海拔係182米，狀如鯨魚。同棉花嶼、彭佳嶼、花瓶嶼同係基隆外海四個火山島嶼，四周都係峭壁，幾乎無平地，多見海蝕洞穴同岩礁。

地質
基隆嶼係由角閃石、黑雲母、石英、安山岩所構成，基隆島嘅石英安山岩嘅二氧化矽含量大約63-77%，特徵之一係含有大型黑雲母斑晶，其中常包含磁鐵礦、紫蘇輝石、斜長石同含磷灰石。
基隆拿

基隆拿（英文：Kelowna）係加拿大卑詩省一座城，亦係奧卡納根主要嘅城，人口14萬。基隆拿係繼溫哥華同域多利之後，卑詩省內第3大都會區。附近嘅城市有奧卡納根湖西岸嘅西基隆拿、北面嘅弗農同南面嘅潘狄頓。
奧洛穆克

建議奧洛穆克按照原文發音改名做奧洛穆茨。 請睇下相關討論同提議緊嘅相關指引。
奧洛穆克
奧洛穆克（Olomouc）係捷克第六大城，人口10萬。
奧濤華勒

奧濤華勒（德文：Otto Wallach，1847年3月27號—1931年2月26號）係德國嘅化學家，喺1910年以研究脂環族化合物而攞到諾貝爾化學獎。
奧波萊省

奧波萊省係波蘭嘅一個省，喺國土西南部，首府奧波萊。
奧海公園

奧海公園，香港公園之一，遊樂場之一，喺九龍大角嘴，英文叫Olympic Plaza，亦有人寫Olympic Park。公園實情架空，而非喺地面，兼且橫過一段海庭道。由柏景灣、奧海城、富榮花園、香港紅十字會總部包圍住。
正中間有個廣場，有水景，水景中有李麗珊滑浪風帆銅像，以誌香港一九九六年，得第一面奧林匹克運動會金牌。
奧海城

奧海城（Olympian City）係香港九龍大角咀西九龍填海區裏面嘅建築群，係前地鐵（而家叫港鐵）奧運站一、二期物業發展項目，係九龍區主要商場同埋住宅之一，商場部分由信和置業發展同管理，住宅部分就由信和置業同地鐵公司（而家港鐵公司）一齊發展同物業管理。

商場
奧海城商場原本分為兩期起，頭兩期落成之後幾年，發展商信和置業投到隔籬地皮並且開發第三期。一期商場喺2000年落成，面積係20萬平方尺；二期商場喺2001年落成，面積係60萬平方尺；三期商場喺2011年落成，面積係20萬平方尺。三期商場將會起天橋連去而家好大嘅旺角行人天橋系統直去旺角，重有，另外有天橋同而家奧海城1、2期連接，令到商場總樓面面積增加到100萬平方呎，所以三期商場將成為1、2期嘅主要通道。
商場頭兩期有3層樓高，第三期有兩層高。有大型美食廣場、戲院同埋奧海公園。商舖翻新方面，美食廣場引入Food Republic大食代。因為奧海城二期商場嘅正門入口有一個大型露天廣場同戶外大電視，而商場裏面地下亦有一個大型主題中庭，所以嗰度變咗大型活動，好似睇FIFA世界盃、節日倒數嘅熱門舉辦地點，當中以電視廣播有限公司喺奧海城舉辦活動嘅次數最多。重有，唔少電視劇同電視廣告都喺嗰度拍。

主要商舖
有超市、電器鋪 、書局、戲院、運動專門店、專門店、賣皮鞋/手袋、化妝品、禮品/玩具、珠寶/手錶。重有食肆同銀行。

停車場
奧海城一至三期都有停車場。二期停車場有全港第一部「輪胎自動充氣機」，免費幫駕車人士同佢哋座駕輪胎自動打氣。
1期時租停車場： 車位330個。
2期時租停車場： 車位198個。

私人屋苑
奧海城包括4個私人屋苑，分別係維港灣、柏景灣、帝柏海灣同埋帝峯·皇殿，喺2000年至2001年同埋2011年起好。其中維港灣喺奧海城一期，柏景灣同帝柏海灣喺奧海城二期，帝峯.皇殿就喺奧海城三期。

寫字樓
奧海城設有兩個寫字樓，分別係滙豐中心同中銀中心，係香港上海匯豐銀行同中銀香港嘅後勤總部。
奧涅加湖

奧涅加湖（俄文：Оне́жское о́зеро）係歐洲第二大湖，喺俄羅斯西北部入面，有9,700平方公里大。
奧濤哈恩

奧濤哈恩（德文：Otto Hahn， 1879年3月8號—1968年7月28號）係德國放射化學家同物理學家，喺1944年攞到諾貝爾化學獎（1945年頒發）。
奧爾杜省

奧爾杜省（土耳其文：Ordu ili）係土耳其嘅其中一個省，首府奧爾杜。
匹茲堡

匹茲堡（英文：Pittsburgh）係美國賓夕凡尼亞第二大城。佢嘅鋼鐵業同其他重工業都好發達，係美國其中一個工業重鎮。
匹克球

匹克球（英文：Pickleball，又譯醃菜球、泡菜球），係種用球拍擊球嘅球類運動，集合咗網球、羽毛球同乒乓波嘅元素，每次兩個或者四個人玩，場地用羽毛球場。用嘅波係硬膠造嘅薄殼中空波，大細似網球，有26個直徑約莫1厘米嘅竉。球拍形狀似大乒乓波拍，最初係木造嘅，家下有輕啲嘅玻璃纖維、混合材料同碳纖維造嘅。
醃菜波由美國西雅圖兵橋島（英文：Bainbridge Island, Washington）興起，由政治人Joel Pritchard（英文：Joel Pritchard）同佢兩個朋友喺1965年夏天發明。Pritchard後來重改佢條狗做「醃菜」（Pickles）。
匹茲堡大學

匹茲堡大學（英文：University of Pittsburgh，PITT）係喺美國賓夕法尼亞州匹茲堡嘅一間公立大學。
匹排

匹排（Popeye，又叫大力水手）係一套卡通嘅主角。佢同布魯圖爭靚女奧莉芙，一打輸就食大力菜（波菜），打低布魯圖。主題歌「匹排打死老man」（Popeye the sailorman）紅極一時[未記出處或冇根據]。
匿獅Lion

匿獅Lion（英文：Lazy Lion）係香港衞生署嘅吉祥物，2018年推出，任務係向香港市民推廣多做運動嘅訊息。「匿獅」個名結合粵語「匿埋」同英文「Lazy」，代表懶得去做運動。
大沼澤地國家公園

大沼澤地國家公園係美國一個國家公園，喺佛羅里達州南部，1934年成立，面積有6,104.84平方公里。
大沼郡

大沼郡（日文：大沼郡／おおぬまぐん Ōnuma gun */?）係日本福島縣嘅一個郡。
大波波

大波波（法文：Grand-Popo）係貝寧嘅城鎮，晌國境西南部，由莫諾省管，面積289平方公里，海拔高度63米，2013年人口57,490，人口密度每平方公里200人。
大沼澤港

大沼澤港（英文： Port Everglades）係佛羅里達州布域郡（Broward County）羅德岱堡（Fort Lauderdale）嘅一個海港。大沼澤港係南佛羅里達州其中一個最重要嘅經濟引擎，嗰度係國際貿易同郵輪度假嘅門戶海港，喺2022年，大沼澤港被評為第三繁忙嘅郵輪母港，招待咗超過172萬人次嘅乘客。除咗客運服務，根據全球348個海港中嘅營運表現，大沼澤港嘅貨運排名亦都有所上升，貨運排名從2021年嘅第116位，上升到2022年嘅第89位。
呢個港口亦都係佛羅里達州其中一個主要嘅能源產品運輸海港，包括汽油、噴射燃料同替代燃料。呢個港口係煉油產品嘅主要儲存同分銷海港。大沼澤港向佛羅里達州12個縣發送燃料，並向四個國際機場供應噴射引擎嘅燃料。
大沼澤港係由布域郡政府轄下嘅法定企業基金營運；喺2022財政年度嘅營運收入大約係1.517億美元，個港口亦都唔需要依賴當地嘅物業稅嚟營運。大沼澤港嘅經濟活動總值每年大約係330億美元，佢喺全州創造咗大約216,000個工作機會，當中包括近9,600人係喺大沼澤港提供直接服務嘅公司嗰度做嘢。
大沼澤港係佛羅里達州收入排名第一嘅海港，亦係州內頂級集裝箱港口之一。大沼澤港一直係排名全球前三大嘅郵輪母港，喺2022財政年度有702次嘅郵輪停靠同埋172萬人次嘅乘客流量，佢同時係佛羅里達州嘅第二大石油港口，有588次嘅油船停靠同埋處理咗1.258億桶油。
大波士頓站

大波士頓站（英文：Boston Manor tube station）係英國倫敦地下鐵皮卡迪利綫嘅車站，屬第4收費區，喺大倫敦豪士羅區。
大泉和也

大泉和也（1991年6月19號—）係日本足球員，司職前鋒，效力YSCC橫濱。
大波

大波，又叫大𢆡、大胸、大奶、巨乳，係指女人有一孖比較大嘅𢆡（波）。要幾大先至叫做大波並無一個嚴格定義，唔同地方因為文化差異會有唔同定義。有啲男人會覺得大波嘅女人有吸引力，但唔代表越大越好，太大亦都係有病，即係大波病（英文：Breast hypertrophy）。另外，有啲女藝人會用呢樣嘢做賣點，如果夾埋𡃁妹樣，就會畀傳媒叫做「童顏巨乳」。
大波蘭省

大波蘭省係波蘭嘅一個省，喺國土西部，首府波茲南。
好聲好戲

《好聲好戲》（英文：Dub of War）係香港電視廣播有限公司嘅真人騷節目，總共有兩輯，每輯節目入面有12位無綫藝員進行配音比試。第一輯由阮兆祥、賴慰玲做主持，喺2021年5月3號到5月28號香港時間逢禮拜一到五22:30到23:00喺翡翠台播；第二輯由阮兆祥、馮盈盈做主持，喺2022年8月29號到9月21號香港時間逢禮拜一到三同一時段播，決賽喺9月24號禮拜六 22:05-23:00播。

衍生配音作品
參與第一屆《好聲好戲》嘅大部份幕前藝人同配音員，獲安排為電影《侏羅紀世界》重新配音，喺2021年6月6號禮拜日晚20:35-23:05喺翡翠台播出。
參與第二屆《好聲好戲》嘅大部份幕前藝人同配音員，獲安排為電影《蜘蛛俠：不戰無歸》重新配音，喺2022年10月15號禮拜六晚20:30-23:45喺翡翠台播出。

賽果爭議
第二輯第二組比賽入面，參賽者吳幸美喺頭兩回合成績遙遙領先，只係到最後一個回合有小失準，但最後只係得汪明荃同專業評判投吳幸美晉級，另外三位評判就投畀另一參賽者樊亦敏，最後樊亦敏成功晉級，而吳幸美就被淘汰，觀眾認為評判太過睇重第三回合，而忽視咗頭兩回合嘅表現。而最終樊亦敏喺決賽贏到冠軍。
好青年荼毒室

好青年荼毒室（Corrupt the Youth）係香港一個YouTube頻道，用向後生仔推廣哲學做主題，由13位香港中文大學哲學系學生喺2016年創立，除咗YouTube外，亦有經營Facebook同Instagram戶口。

影視演出
其中三位成員鄺雋文（豬文）、關灝泉（白水）同李康廷（李四）喺2023年ViuTV劇集《和解在後》演出，飾演經營「哲學咖啡店」嘅牛精、阿火、阿二。

醜聞
2023年3月傳媒踢爆成員楊俊賢（鹽叔）隱瞞自己已婚，並同一位女支持者有婚外情關係，最後佢退出組織。
如也

《如也》係中國歌手陳粒出嘅第一張錄音室大碟。喺2015年2月1號發行。

簡介
呢張唱碟收錄咗15隻歌。
好睡好起

《好睡好起》（英文：Sleep Right, Sleep Tight）係香港無綫電視新聞及資訊部製作嘅資訊節目，用睏覺做主題，由方東昇、黃曉瑩同李曉欣主持。節目由2023年5月25號到6月23號逢禮拜四、五22:30-23:00喺翡翠台首播。
好醫生

《好醫生》（韓文：굿 닥터）係2013年韓國電視劇，由周元、文彩元、朱相昱、金旼序主演。故仔用一間大學醫院小兒外科做背景。
好立克

好立克，（英文：Horlicks，粵拼：hou2 lap6 hak1），香港有人會根據英文名讀做「呵瀝」，係一種麥精味嘅飲品，而家由葛蘭素史克（GlaxoSmithKline）造出嚟。響香港，佢係一種茶餐廳常見嘅飲品，亦都可以去超級市場買粉自己沖。

歷史
好立克創始者係—威廉呵瀝（William Horlicks）同占士呵瀝（James Horlicks）兄弟嘅姓。佢哋來自英倫西南嘅告羅士打郡，喺1873年喺美國芝加哥成立工廠。
好質數

好質數係質數嘅一種，特徵就係佢嘅平方數，係大過個數目字之前第 i 個質數，同之後第 i 個質數嘅相乘（而i需要係一樣）。

數學符號
用數學符號嚟代表就係：
，其中 1 ≤ i ≤ n−1，而 pn 就代表住第n個素數。
如果呢條不等式成立嘅話，就代表 pn 係一個好質數。

例子
舉個例：
頭嗰幾個素數係：2、3、5、7、同埋 11。如果拿5嚟做例子嘅話，就需要符合：
前後一個（i=1）：
前後兩個（i=2）：
因為呢兩條條件都成立，所以證實咗5係屬於一個好質數。

一覽
頭嗰幾個好質數係：
5, 11, 17, 29, 37, 41, 53, 59, 67, 71, 97, 101, 127, 149 （OEIS數列A028388）。
好難唞氣

好難唞氣，醫學上面嗌呼吸困難，係一種得自己先知而其他人唔會察覺到嘅症狀，一般嚟講做完運動之後覺得好難唞氣係正常嘅，但係無啦啦或者突然之間有呢個症狀，噉就可能係有病。85%覺得好難唞氣嘅病人都係因為哮喘、肺炎、心肌缺血、肺病、充血性心衰竭、慢性阻塞性肺病或者其他因素導致嘅。
好的晚安

《好的晚安》係由鄧見超填詞、作曲同演唱。呢隻歌首唱係喺《這！就是原創》第四期。

簡介
鄧見超憑住呢隻歌攞到《這！就是原創》冠軍。
喀什徕寧國際機場

喀什徕寧國際機場（粵音：kaak3 sam6 gei1 coeng4）係喺中國新疆嘅一個機場，喺1953年嗰陣起好兼且開放畀人用嚟搭飛機。
喀丙達省

喀丙達省係安哥拉嘅一個省，喺國土西北部嘅飛地，首府喀丙達。
喀丙達省前身係葡萄牙殖民地葡屬剛果，1885年建立，1956年開始由葡萄牙殖民地安哥拉代管，隨住安哥拉1975年獨立，葡屬剛果正式成為安哥拉嘅領土，改成喀丙達省。
啷啷

啷啷（粵拼：long1 long1）係種好細粒嘅金屬嘢，形狀有兩種，一種好似掉轉咗嘅碗（其實叫鐘），入面有粒硬嘢繞住喺個頂，另一種係球形，入面都係用粒硬嘢，郁佢嗰陣就會有種啷啷啷噉嘅響聲。
啹氣

啹氣（粵拼：goe4 hei3）係氣體經過上消化道（經過食道同個胃）喺口腔喥出。

禮貌
大大聲啹氣
禮貌上，啹氣嗰陣必須揞住個口，必須啹得細聲啲，如果啹得大聲之後就必須道歉。
坪頂鄉

坪頂鄉係香港九龍十三鄉其中一個，喺黃大仙牛池灣西面，近住斧山道游泳池，當時附近出名地方有嘉禾片場。
垂柳

垂柳（粵拼：seoi4 lau5；學名：Salix babylonica）係楊柳科柳屬嘅落葉喬木仔，原產地喺中國嘅長江同黃河流域，喺歐亞美三大洲同中國嘅長江、黃河流域嘅海拔20—3,800米高嘅地區入面，大多數喺河邊嗰度就搵到佢。佢可以用嚟做園景樹。另外，呢種樹木係防護樹種。

樣
樹冠似倒立嘅大蛋，細枝幼而長兼向下沊，淡啡黃色。葉互生，似披針或條形披針噉。

適應環境
植株都幾禁水、禁凍、禁鹽鹼地，但唔禁陰暗地方，好鍾意喺有太陽嘅地方生。

用途
植株通常用嚟做風景樹同埋護堤樹、庭蔭樹。佢嘅根、根皮、樹皮、梗、樹枝都可以做藥。
坪麗苑

坪麗苑係香港嘅一個居者有其屋屋苑，喺新界坪洲樂坪街2號，一共有1座樓，1996年入伙。呢個屋苑喺居者有其屋第十六期乙開賣，嗰時嘅開賣價介乎港幣$515,900 － $880,300。
坳

坳或者凹（一樣讀坳），又叫山坳，係山脊上面最凹入去嘅地方（即兩山之間，於山脊上嘅低地），數學上叫呢種形狀做鞍點。山坳個位，沿住山脊上任何一邊上，可以去到各山嘅山頂，而山坳兩邊，都係低過佢嘅地方，有時重會係谷，可以落山。來回兩撻畀山隔開嘅地方，最短條路往往要經過山凹。軍事上面，一山坳如果被險峰夾住，則用少數兵力守住，就可以唔畀敵軍通過。所以好多時啲政府會攞山凹（同山脈，同理）來標誌界線。
坪輋路

坪輋路（Ping Che Road）係香港北區一條馬路，位於坪輋同埋打鼓嶺，屬南北走向，連接沙頭角公路–馬尾下段同埋蓮麻坑路。
垂拱

垂拱係大唐皇帝李旦嘅年號（實際上由武則天執政），相當於公元685年到688年，前後總共4年。
士多房

士多房（英文Storeroom嘅譯音），又叫雜物房、儲物房、雜物間、儲物室、儲物間，係一個畀人擺雜物嘅房，入面通常會有櫃同埋箱，用嚟放平日唔多用到嘅嘢。
士多房中嘅士多係儲物、儲存、存放嘅意思，同雜貨舖嘅俗稱士多完全無關係。
士巴拿

士巴拿（英文：spanner）係一種架生，作用係方便上緊或者扭鬆正方形同六角形嘅螺絲頭同螺絲帽，手柄畀人揸住用力（torque）。

名
個名係由英文spanner音譯過嚟，美國同加拿大叫佢做wrench，中文書面語叫做扳手。

昔士
昔士（adjustable spanner）係地盤術語，即係可以調校尺寸嘅士巴拿。

拎緊
拎緊
拎緊（open end ring spanner）係地盤術語，一面係戒指形狀，一面係士巴拿形狀，兩面都可以上緊或者扭鬆螺絲頭同螺絲帽。拎緊嘅尺寸通常都係定死咗，無得調校。
士多啤梨屬

士多啤梨屬（學名：Fragaria），中文又叫草莓屬，係生果一種，品種廿幾個，最出名就係士多啤梨（Fragaria × ananassa）。
「士多啤梨」音譯自英文Strawberry，又譯士多罷厘。

分類
喺生物分類學上面，士多啤梨屬歸被子植物門（Angiospermae）薔薇亞綱（Rosidae）薔薇亞科（Rosoideae）。
世界上有多過二十種士多啤梨屬嘅品種。
士官

士官係軍銜類型嘅一種，比尉官細。
士官呢個層級雖然有個「官」字，但嚴格嚟講未算係軍官。
士多啤梨雪糕

士多啤梨雪糕（英文：Strawberry ice cream）係用士多啤梨調味嘅雪糕口味，有住士多啤梨本身嘅粉紅色，亦係比較流行嘅生果味雪糕。最早出現士多啤梨雪糕嘅紀錄，可以追溯到1813年美國總統占士麥迪遜嘅第二次就職典禮度。
士師記

《士師記》係《舊約聖經》嘅歷史書，天主教譯名係《民長紀》。內容記述耶和華點樣借助佢所任命嘅士師「憐憫悔改」嘅百姓，拯救佢哋。

簡介
作者：撒母耳
日期：公元前1020年
地點：示羅
「士師」係以色列歷史上嘅民族英雄。士師記記述以色列人入迦南之後到建立王國一段紛亂事期嘅歷史。呢啲歷史以十二個民族英雄嘅功績做中心，佢哋多數係軍事領袖，唔係司法人物。其中比較出名嘅係參孫，佢嘅故事記載喺第13至16章。
呢卷書主題講明以色列嘅生存有賴於對上帝嘅忠心。佢哋對上帝唔忠心嘅時候往往會招來災難，不過當佢哋悔改歸向上帝嘅時候，上帝就隨時饒恕佢哋，拯救佢哋。
士多啤梨汁

士多啤梨汁係用士多啤梨榨出嚟嘅果汁嘢飲，味道酸甜開胃。
士姑度

士姑度（Escudo）係一個貨幣單位，葡萄牙話嘅意思係盾。
姚萇

姚萇（330年—394年），字景茂，羌人。係五胡十六國時後秦嘅開國皇帝，384年到394年在位，佢死後跟謚號叫武昭帝。
姚華樂路

姚華樂路（泰文：ถนน เยาวราช，英文：Thanon Yaowarat），又翻譯為耀華力路、由華仂路，喺泰國係「唐人街」嘅代名詞。
曼谷嗰條姚華樂路
布吉嗰條姚華樂路
姚貝娜

姚貝娜（粵拼：jiu2/4 bui3 naa4/no4，簡化字：姚贝娜；1981年9月26號—2015年1月16號）係中國流行女歌星，湖北武漢出世，中國音樂學院聲歌系畢業，原來係中國人民解放軍海軍歌舞團獨唱演員。喺2013年曾經參加《中國好聲音》節目。
2014年12月被確診患咗乳腺癌，2015年1月16號病情復發醫治無效喺深圳離世，終年33歲。
姚躍生

姚躍生（英文：Manson Yiu，1985年—），花名「阿生」，係香港泛民主派人士，地區組織「大埔民主聯盟」成員，大埔區議會康樂園選區前任議員。
姚躍生喺2019年第6屆區議會選舉參選大埔康樂園選區，最後打贏鄉事派鄧銘泰，成功當選，但到咗2021年5月17號，佢喺facebook宣佈劈炮，表示身體同精神狀態都出現問題，兼且走下坡，無法繼續做區議員，同時為未能完成任期而向康樂園選區街坊講聲對唔住。
姚謙

姚謙（粵拼：jiu4 him1；1961年6月21號—）係華語歌壇作詞人、製作人、音樂經理人，臺灣出世。姚謙被叫做最懂女人心嘅詞人。 一手打造集位明星。做過點將唱片、新力唱片（現 索尼音樂）負責人、EMI科藝百代唱片總經理、Virgin維京唱片總經理、大國文化台灣區總經理、現卸下行政管理職務，係華納音樂版權專屬作者。
夏里遜福

夏里遜福（英文：Harrison Ford，1942年7月13號—）係美國電影男演員，最出名作品包括係《星球大戰》系列嘅韓素羅，同埋《奪寶奇兵》系列嘅男主角印第安納鍾斯。
夏達華聖經世界

夏達華聖經世界（英文：HaDavar Biblical World）又稱為夏達華聖經文物博物館，係香港一間以《聖經》為主題嘅博物館，喺香港新界粉嶺崇謙堂村5A。目的係幫助信徒走入《聖經》嘅場景，親自體會《聖經》裏面嘅山川氣候、風俗文化，親手觸摸同《聖經》有關嘅文物同植物，從而重塑《聖經》嘅故事，令信徒更加了解《聖經》嘅教導。

文物展館
2004年，一位夏達華研道中心嘅導師 Peter Wong 從以色列買返嚟嘅一盞油燈開始，呢件文物幫助信徒能夠睇到聖經古代世界，喺之後嘅十年之間導師陸續搜集同聖經有關嘅文物同仿製品，將住所佈置成為一間聖經教室，又喺天台種植各種聖經植物，喺週末開放畀人參觀，聖經世界嘅雛型逐漸形成，跟住開始為聖經教室搵一個獨立嘅場所。
2014年成功喺粉嶺崇謙堂村物色到一間私人住宅，佔地二萬六千尺，起咗兩幢建築物，一幢為一層高、面積一千五百尺，另一幢為兩層高、每層五百尺，戶外係一大片花園草地，加上崇謙堂村有著深厚嘅基督教歷史，實在非常適合作為聖經世界嘅地方。經過兩年嘅資金籌集、買地同工程，聖經世界喺2016年10月正式開放。聖經世界現時有一間文物展館同一個聖經植物培植場。
展館分為五區，館內收藏同聖經有關嘅文物同仿製品共有五百幾件。
會堂
舊約展館
新約展館
藏經閣
模型室

聖經花園
導師走訪過以色列、敍利亞、黎巴嫩、土耳其、埃及等地方，又參觀過以色列嘅植物花園，之後為咗對聖經提及過嘅植物作出更深入嘅研究，就引入一啲品種，喺自己住所嘅天台培植。
根據統計，全本聖經提及嘅植物品種多達二百五十五種，但係喺過去一個世紀，好少有人對聖經嘅植物有系統嘅研究，而家希望信徒應該認真噉去探討呢個課題。自2008年到今日，由天台培植到而家嘅溫室同花園，由品種研究到品種繁殖，經歷過無數次嘅失敗同嘗試，直到今日成功培植嘅品種有五十幾種。

預約參觀
夏達華聖經世界只接受團體網上預約，免費入場，唔接受冇預約嘅臨時到訪。
每次申請，只可以選擇其中一個部分。若果少過或多過限定人數，申請有機會被取消。
「聖經文物展館」每團人數為12至25人
「聖經植物」每團人數為10至15人
參觀大概需時三個鐘，包括兩個半鐘嘅導賞同半個鐘嘅自由時間。

注意事項
若果係學校團體申請，只接受中學或以上學院申請。參觀當日必須有至少1位老師在場，而嗰位老師必須係申請人。
由於導賞內容涉汲文化、歷史同地理，所以參觀者需要有一定程度嘅理解能力同專注力。因此，建議參觀者最好年滿12歲，若果要帶11歲或以下嘅細路去，請由家長陪同並且自行照顧。
夏西基浴場

夏西基浴場（土耳其文：Haseki Hamamı），全名叫夏西基希林蘇丹公共浴場（Haseki Hürrem Sultan Hamamı），又叫許林蘇丹浴場（Hürrem Sultan Hamamı），係土耳其伊斯坦布爾嘅一間浴場，喺1556年起好，係奧斯曼蘇丹蘇里民一世幫佢嘅老婆許林女蘇丹起嘅一間浴場。從古代開始，土耳其啲人好鍾意沖涼，有成半世時間都喺浴池度過。土耳其佬通過沖涼嚟放鬆成個身，亦係社會交際同家和萬事興合埋一齊嘅風俗。
夏邑

夏邑係中國河南商丘一個縣，總面積1481平方公里，人口121萬。
夏連特拉王國

夏連特拉王國（印尼語：Wangsa Syailendra，752年？—832年？），又叫做「山帝」，係爪哇古國。夏連特拉信奉佛教，並起咗「千佛壇」，亦即係婆羅浮屠。同中國、印度有過香料貿易，祗不過水稻種植係佢嘅主要經濟部門。
呢篇夏連特拉王國係關於國嘅楔位文章，重未寫完嘅。麻煩你幫手充實佢。
夏菲米克的時代

《夏菲米克的時代》（粵語意思：夏菲米克嘅時代，英文：Milk）係2008年上畫嘅美國傳記電影，由吉士雲辛執導，辛潘主演。故仔講美國同性戀運動家夏菲米克（Harvey Milk）嘅事跡。
夏萍灣泳灘

夏萍灣泳灘，香港泳灘之一，喺赤柱赤柱灘道，英文叫Hairpin Beach。行政上歸南區。設施有泳灘、燒烤場。歸康樂及文化事務署管。
字大細

字大細:318（英文：type size，用點計嘅話又叫 point size，文書處理叫 font size），喺排版、平面設計同文書處理，係指心目中想印出來嘅字有幾大隻，而今通常統一用點計，點數越大啲字就越大。字大細亦都可以當長度單位用，叫正方（em）:109。
以前中文圈同英文圈都唔係用點計；例如以前中文會叫幾號字，號數越大啲字就越細
，英文就唔同大細有唔同名:45。而事實上，中文字粒嘅大細號數其實係來自英文排版嘅大細名。
如果目的係要保證隻字實際有幾大，淨睇大細有幾多點，其實係冇用嘅，一定要睇埋係邊隻字款，因為點數指嘅唔係隻字肉眼望落幾大，而係設計上，理想中嘅字粒字面幾高。可以話，喺排版呢個領域入面，字大細係少數脱離現實嘅虛構數值:301；影響肉眼望落隻字幾大，喺英文排版嘅決定性因素其實係 X 長:39。有平面設計師提出放棄用點計字大細，改用毫米來度 X 長、大寫高度等等實際嘅物理量。
雖然淨講字大細並唔對應任何可見嘅物理量，但係好多無障礙設計嘅標準都有字大細嘅規定。

定義
原則上，喺字粒時代，字大細嘅定義就係字粒嘅大細，或者準確啲講係字面（即係字粒上面刻咗字嘅嗰個表面）嘅高度:37:38，即係理論上係個可以用尺度到嘅物理量。
喺電腦排版，數碼字款嘅字大細，一般只係將1點大細嘅字形按比例放大縮細。間中會有例外，例如有啲排版軟件可能會自動揀視覺大細，不過就算係計埋視覺大細，都只係將啱用嘅視覺大細模由1點嘅原大按比例放大。

定義同感知嘅偏差
雖然字粒嘅大細原則上可以度到，但係有時，為咗方便可以排到行距細過字大細，可以特登唔鑄字頷，變咗實際大細會細過理論上嘅大細，要用行隔楔位先會啱返，又或者掉轉頭鑄大咗，唔使用行隔已經行距大過字大細本身，亦即係話，字粒嘅字大細其實未必一定同現實相乎:301。
至於喺電腦排版，1點大細嘅字形究竟係乜樣，就取決於設計師喺個格入面點畫；個格幾大係個設計師隨便定（不過喺 PostScript 通常係 1000 個單位，但係唔係規定），不過無論幾大，印或者顯示出來嘅大細都只係 1 點。
就算係常見嘅 Times Roman 同 Helvetica，同一字大細，Times Roman 都明顯係較細，書法體嘅 X 長可以細到淨得字身高度一成半，72點先得正常字28點左右
格入面嘅字要畫幾大，係冇規定嘅，亦冇可能規定，因為如果個格嘅高度係固定，要控制隻字唔同部分嘅大細比例，就只可以透過切割固定咗嘅高度；唔同嘅切割方法做成嘅唔同比例，但係切割出來，總會有某部分喺視覺上比較重要，呢部分大啲，望落隻字就大啲，相反，呢部分細啲，望落隻字就細啲。例如，喺英文排版，細楷嘅 X 長喺視覺上最重要，所以如果 X 長特細，就要用好大嘅點數先可以睇落有正常大細咁大。
另外，亦冇規定唔准畫出界。兩個原因都說明點解字大細冇可能代表到字肉眼感測到嘅真實大細。

視覺大細
上圖：TeX 傳統字款嘅 12 點（左）同 5 點（右），形狀完全唔同；下圖：12 點（左）同 17 點（右），後者筆劃比較幼細
喺19世紀之前，唔同大細嘅字粒並唔係好似數碼字款咁，係按比例放大縮細嘅，而係人手執過，唔同大細嘅字，形狀上其實有好大出入:41。呢種視覺上嘅修正喺 TeX 嘅傳統 METAFONT 字款同一啲貴價嘅數碼字款都有；喺電腦排版叫視覺大細[暫譯]（optical size），呢個並唔係傳統嘅名，而係 Adobe 喺推出 Multiple Masters 格式嗰陣作嘅叫法:190–191。視覺大細其實唔係一種大細，而係適用於嗰個大細嘅形狀:41。
視覺大細嘅原理，係實際大細唔同嘅字，形狀上其實有唔同嘅需要，例如，如果將普通大細嘅字夾硬按比例縮細，啲綫就會幼得滯同排得太密，會好唔易睇，掉轉頭講，如果將普通大細嘅字夾硬按比例放大，啲綫就粗得滯同形狀上有啲悶，所以大細字有唔同用途，亦都意味住形狀上都要唔同:190–191:8–11。
視覺大細有個前提，就係假定讀者同啲字嘅距離係正常閱讀距離。

閱讀距離
PowerPoint 如果要坐最後一行嘅人都睇到，一樣要計距離
地鐵廣告，閱讀距離至少三米以上
提到字大細，一般人聯想到嘅係普通閱讀距離之下睇到啲字幾大，但係喺環境平面設計，設計師要顧及到嘅係幾米、十幾米甚至更遠嘅距離，所以，用嘅字大細會大過常見嘅數值好多。距離越遠，用嘅字大細就要越大，例如，如果要 10 米以外睇到，要用 300 點嘅字先有正常距離 12 點嘅效果。
呢種距離，其實喺普通嘅平面設計亦會遇到，例如，如果用投影機播 PowerPoint，打落銀幕嘅字如果要最尾一行嘅人都睇到，就應該計返最細可以用幾大隻嘅字，間房大啲，隨時已經講緊 10 米嘅距離。當然，如果個距離要用到 300 點大嘅字，個設計師並唔會指定 300 點嘅字大細，而係要按照銀幕上面影像嘅大細，計返電腦上面幾大隻字喺投影之後會變成 300 點。
海報設計亦有類似情況，例如，如果喺地下鐵月台，路軌嘅另一邊放廣告，如果啲字唔夠大，啲人係冇可能行近啲睇清楚嘅，亦即係話，設計師應該考慮至少 3 米以上嘅閱讀距離。

網頁嘅字大細
呢節要加長。
喺網頁，基於無障礙設計等等嘅原因，熒幕用嘅字大細一般已經唔再用點計，亦都唔係用像素計，而係用正方（em），同一個可以叫 ｢原大細｣ 嘅單位（rem，全寫 root em，直譯 ｢根元素正方｣），即係 html 元素入面指定嘅字大細。

字大細嘅 ｢音階｣
平面設計師同一般用文書處理系統嘅人都會當字大細係可以是但定，亦即係字大細構成嘅係一個光譜。但係喺傳統排版，由於字粒係實物，唔可能隨便放大縮細，字大細構成嘅並唔係光譜，而係 ｢音階｣。英文排版傳統用嘅係一個由 6 點到 72 點嘅 ｢音階｣，當中只有17個 ｢音符｣（字大細）:45。
呢啲名並唔係一直都對應一樣嘅點數，亦都好似音符可以升降咁，前便同中間其實係有第啲字大細嘅。
字串搜尋演算法

字串搜尋演算法（英文：string-searching algorithm）係一類演算法，泛指啲做到「攞串字符同一拃字做 input，俾『串字符有冇喺拃字入面出現過』做 output」嘅演算法。
字型

字型（Font）係印刷字時嘅一套特定大細、粗幼同風格嘅字體。
字典

《粵典》嘅撈稿；《粵典》係一本香港嘅粵語網絡字典，以粵語同英文雙語釋粵語嘅字詞。
呢篇文 需要補充更多來源。 唔該幫手加上多方面嘅可靠來源來改善篇文，查證唔到嘅內容可能會被人質疑或者鏟走。
本文介紹字典、詞典及辭典等供人查閲字詞形音義嘅工具書。粵人講閒話時，興以「字典」指以上任何一至三項；查字典係唯一常用配搭。辭書用嚟通稱以上兩類書籍以及百科全書等種種。
世上唔少地方，書寫都按音為主，佢哋每種往往只有少量字母同符號，順序固定。而唐字就千變萬化，有濃厚嘅象形色彩，無固定排法，排字會跟五花八門嘅檢字方法——分類、部首、筆劃、聲韻、編碼都有，就算係同一部著作，都可能會整多過一個版本——跟韻母排嘅，啱寫詩同填詞用家；跟部首或筆劃排嘅，輔助到閲讀；跟聲母排嘅，寫作時幫到手……而同一個版本嘅書亦都可能會附帶啲檢字表，方便啲人用其他順序揾到字嘅介紹之所在頁數。

中文
内文：漢字字典
内文：中文字典
内文：字
「字典」，收集字，顯示寫法，解釋意思，記載讀音，舊時叫字書。
爾雅、說文、玉篇、切韻、唐韻、廣韻、集韻、正字通、康熙字典等等，通通都應歸入字書，然而唐人鍾意再細分，故此有種種名目。
按此定義，及後衍生出字彙、「字典」、「辭典」、「詞典」等名目，都歸為同類。顧名思義，認真傳意時，書名之中有「字」無「詞／辭」嗰啲篇幅較短，主要係逐個單字説明，亦有部份會攋到些少非單字詞語，相反嘅話，除咗會提到各個單字嘅意思，重將多字詞語逐個介紹，而由於詞語嘅數目多過單字好多，因此詞典往往比字典長得多。然而，字典嘅項目數量都可以好多，皆因中文之中有無數意思同讀音重覆嘅異體字，以及冇乜現代人用嘅生僻字。韻書係按韻排序嘅字典／詞典。
字典一字，取自康熙字典，序文有寫。康熙字典同其他字書唔同，一般字書只列出自己一家之言。而康熙字典並非自家述作，反而收納前人字書，以祈形音義俱全，有漏就補前人經典同注疏， 唔夠再有前人詩文補上。項項皆有出典，故此叫典。然而後世自稱為字典、辭典、詞典嘅，大多言過其實，音義例多數無出處。
以現代語言學標準計，「詞（語）」可以得一個單字，並唔係最少要有兩個。

西洋文
華夏同西洋文字構成唔同，字書構成亦大有分別。
西洋大多為屈折語，會睇重字根，將變化歸入一字，如英文動字，表示過去而屈折、表示現行而屈折，會合拼去一字來寫，唔會分開。如日文咁黏着語，字尾黐埋去字度，改變字義，如表示過去咁。咁所衍生會拼入去以基本字，當做一字來寫。傳統上依啲叫字，由字母組成。馬禮遜有段「英吉利國字語小引」，就係咁稱呼英文字。
每種西洋語言，都只係得數以十計嘅字母；得一個字母至乃至由一堆字母噉樣砌埋一齊而成，而當中無空格又有意義嘅嘢，叫做「（單）字」／「（單）詞」（兩者可以互換）。另外，「字典」、「詞典」及「辭典」同義。

誇語言類
呢節未有人寫，歡迎編撰。 請幫加返相關資訊。

數碼及機器類
内文：電子詞典
内文：字典軟件
呢節未有人寫，歡迎編撰。 請幫加返相關資訊。

特別用途類
上述講嘅係一般字典；有啲字典嘅應用範圍好細，只會收錄形、音同義之一或二，以及適用於某指定行業嘅專門資料。
字幕機

字幕機（粵拼：zi6 mok6 gei1；英文：Character generator，CG）係一種用嚟將文字輸入落去影片嗰道嘅設備或者軟件，最初係為咗幫聾人欣賞電影而設計嘅，後來漸漸成為咗電影入便各種話之間嘅翻譯工具。現今嘅字幕機大多數係電腦用嘅，除咗可以打字幕之外，仲可以打表格。
字幕組

字幕組（粵拼：zi6 mok6 zou2；英文：Fansub）係指一啲團體，同啲本來冇字幕嘅外語影片配字幕，或者翻譯啲影片已有嘅外語字幕。呢啲團體通常係愛好者團體，係一種誕生於互聯網嘅事物。
字形

字形（英文：glyph）喺排版同平面設計，係指字符嘅某特定嘅實際形狀:345:81，即係話喺是但一隻編碼系統（例如統一碼）入面，一個基本符號可能有唔同寫法或者唔同樣，而當中某個特定嘅樣就叫字形。
字形係一個電腦排版嘅概念；喺活字印刷，對應嘅係一種叫字粒嘅實物。

編碼同字形
喺個別嘅字款，可能唔係個個字形都有編碼:4。以中日韓書寫系統做例，譬如用一隻日本出嘅字款（臺灣出嘅字款通常冇咁嘅功能），喺 InDesign 打一個 ｢港｣ 字，右下角會係一個 ｢己｣，但係假設用緊嘅係東亞版嘅 InDesign，我哋可以選咗個 ｢港｣ 字再改設定做傳統字，個字右下就變咗 ｢巳｣；兩個字喺編碼上冇變（即係兩個之中有一個可能冇編碼），但係兩個係唔同嘅字形，喺套字款入面係由兩個唔同名嘅函數定義。
喺比較複雜嘅書寫系統，同一個字符可能視乎佢喺個字嘅邊個位會唔同樣，例如喺阿剌伯文，字母 ه（haaʾ）單丁寫寫 ﻩ，喺字頭寫 ﻫ，喺中間寫 ﻬ，喺尾寫 ﻪ，但係打字嘅時候唔會特別打，即係編碼冇變，但係唔單止要用唔同嘅字形來顯示每個唔同嘅樣，個操作系統仲要䀹住個有家有冇打多咗個字母，要將熒幕上已經顯示咗嘅字形隨時換做第個字形。
墨氏

墨（粵拼：mak6）係唐人姓氏，喺《百家姓》裏頭排第494位，依家經已冇乜人用。
呢篇墨氏係同姓氏有關嘅楔位文章，重未寫完嘅。麻煩你幫手充實佢。
墨丘利

墨丘利係羅馬神話入面嘅神，對應希臘神話嘅赫密士。水星嘅拉丁文名都係用佢個名。
墨

墨係中國古代書寫同繪畫用到嘅墨錠，主要原料有炭黑、松煙、膠等，係碳元素以非晶質型態嘅存在。將墨放喺墨硯度用水研磨，就可以産生用嚟寫毛筆字或畫水墨畫用嘅墨汁。呢啲墨汁，係碳喺水入面以膠體嘅溶液存在。
墨嘅水分及膠嘅成分唔同，會影響到墨嘅黏度。喺唔同場合使用嘅墨，佢嘅黏度都唔一樣。另外，初初整好啲墨嘅水分亦都比較多。另外有啲存放時間比較長嘅墨，佢哋嘅緻密度較高，並且經過長年累月嘅乾燥，令到墨色嘅立體感更高。呢種墨喺日本被稱為「古墨」。

史
徽墨--棉花圖
喺中國考古發掘出來，可以上溯到西元前14世紀嘅骨器同石器上面，已經有墨迹。掘出嚟殷商嗰時嘅龜甲卜骨上面，除咗刻咗文字之外，亦都有見到用墨同埋朱墨寫嘅字；喺湖北雲夢縣亦都有掘到戰國時代嘅墨塊。《莊子》中有句『舔筆和墨』，話喺春秋戰國時代，已經開始用毛筆同埋墨水。喺文字之外，墨亦有用喺紋身度。漢朝時有一種叫做「黥面」嘅懲罰，就係用一種由墨丸磨出嚟嘅墨紋喺犯人塊面上面。

製造
北魏賈思勰寫嘅《齊民要術》，最早紀述製墨嘅方法。
明代宋應星寫嘅《天工開物》一書卷十六《丹青》篇嘅《墨》章，對於用油煙、松煙製墨嘅方法有好詳細嘅敘述。墨煙嘅原料包括有：桐油、菜油、豆油、豬油同埋松木；其中以松木佔十分之九，其餘佔十分之一。

燒油取煙法
宋趙彥衛《雲麓漫鈔》引蘇東坡詩《歐陽季默以油煙墨二丸見餉各長寸許戲作小詩》『書窗拾輕煤，拂帳掃餘馥。辛勤破千夜，收此一寸玉』，話係掃燈煙制墨。
宋朝趙彥衛《雲麓漫鈔》有一段文記載燒桐油制墨法：『邇來墨工以水槽盛水，中列盆碗，燃以桐油，上覆以一碗，專人掃媒，和以牛膠，揉成之，其法甚快便，謂之油煙。或訝其太堅，少以松節油或漆油同取媒，尤佳。』（《雲麓漫鈔》卷第十）。
大明《天工開物》記載嘅燒油取煙法：將桐油、清油或豬油放入油燈中燃點，油燈上方有鐵蓋收集油煙。每個熟練嘅工人可以掌管兩百盞油燈，動作要敏捷，否則油煙老過頭。然後用鵝毛刷輕輕將鐵蓋表明層嘅油煙刷入紙片上，就係上等油煙，造出嘅墨精美有光澤。鐵蓋裏層油煙，必須用力刮下嘅係次等油煙。每斤油可刮取約一兩上等油煙。

燒松木取煙法
地上搭十幾丈（1丈有 3.3米）長嘅竹棚，用紙同草席密封，竹棚同地面聯接嘅地方，用泥密封。竹棚上每隔一段開一個窿出煙，竹棚內用磚鋪通煙道。
斬取松木必須將松樹幹底部鑽窿，點火烤樹幹，畀松香流淨，即使殘留一點松香，燒出嘅松煙，質量唔好。將松木斬塊堆入竹棚，從竹棚前端點火，連燒幾日，松煙從竹棚前端向竹棚後端彌漫，冷卻之後就可以入竹棚刮取松煙。從竹棚後段刮取嘅松煙叫清煙質量最好，供優質墨料，中段刮取嘅係二等松煙，叫『混煙』，用做普通墨；前段刮取嘅松煙叫『煙子』，供印刷用。

墨煙處理
明代文獻中通用嘅有兩個方法：
篩選法：用細絹篩將油煙或松煙篩選出細淨均勻嘅墨煙。
沈澱法：油煙或松煙放入水池中，久浸沈澱，上層細而勻是精料。

配料
制墨嘅配料各家都唔同，常常秘而不宣。通常包括雞蛋白、魚皮膠、牛皮膠同各種香料、藥材丁香、紫草、秦皮、蘇木、白檀、蘇合香、珍珠等等。各種配料有成一千種。

搗練
將煙料、配料、成煙料團，放入鐵臼中「搗練」三萬次，或用鐵錘𢱕（dap）煙料團一萬次就成爲墨團。

墨錠
將墨分成細塊放入銅模或木頭模度，壓成墨錠。墨錠形狀有：長方形、圓形、橢圓形、半月形、圓柱形、鳥獸型等；圖案有彌勒佛、十二生肖、松、鳳、鶴、魚、鳥、花乜都有。

傳播
西元2世紀墨傳入日本，喺奈良時期連製墨嘅方法都傳入。喺西方，製墨方法傳到印度之後，演變成為劃畫用嘅印度墨，係西方畫師最鐘意嘅黑色顏料。

制墨名家
安徽屯溪老街胡開文
三國魏韋誕：『仲將之墨，一點如漆』
南北朝張永
南唐安徽徽州李廷珪
李廷珪本姓奚，因爲南唐後主制墨，賜李姓。李廷珪墨以松煙、珍珠、龍腦、白檀、魚膠爲原料，製成嘅墨堅如玉，宮中用來畫眉毛。到明代李廷珪墨貴如珍寶。
宋張遇、潘谷、沈珪、梅鼎、張滋、潘衡、葉茂
元張萬初
明程君房、葉玄卿
清曹素功、胡開文。曹素功墨造型美觀，曾制一套『經常應世墨』36錠，每錠刻印黃山一峰，表現安徽黃山36峰全景。

墨汁
墨汁係墨嘅膠體溶液，用來寫毛筆字用嘅，唔使用墨硯磨墨、預先已經入樽，倒出來就可以即刻用。
墨家

墨家係中國春秋戰國時期嘅哲學流派，諸子百家入面其中一家，代表人物係墨子。
墨斗

墨斗係起嘢用嘅架生。佢用來幫工地畫直綫。墨斗結構好簡單，只係一塊四方木，上面挖空，等變成個斗裝墨。墨可以係墨粉或者墨水。斗中間有個綫轆，可以拉一條綫出來。
墨斗傳說係魯人公輸班，即係魯班師傅，整出來嘅。
用嗰陣就將墨倒入個斗裏面，綫轆啲綫吸墨。呢個時候要有兩個人做，一個揸住墨斗，另一個將黐晒墨嘅綫拉出來。拉出來彈一下先，fing走多餘嘅墨，然後兩個人行埋去要彈墨綫嘅地方，對準彈落去，咁就有一條綫響啲嘢上面喇。
通常響地盤做測量，度平水嘅人都會用墨斗，所以呢行嘅人亦都叫墨斗。

借喻
廣東話有句黑過墨斗，黑指行衰運。墨斗因為多墨，係好黑。黑過墨斗就係話，凡事頭頭撞着黑。
墨水

墨水係墨水筆同鋼筆用嘅墨。墨水筆用嘅通常有黑、藍、紅幾隻色。書法用嘅鋼筆墨水就多好多第啲色，包括金屬色都有，書法用嘅黑色墨水好多時其實係或者類似墨汁。
大馬站煲

大馬站煲，即係蝦醬火腩豆腐煲，係傳統廣府菜，主要材料包括火腩、豆腐同韭菜，主要調味就有蝦醬、薑同蒜，做法係將爆香咗嘅材料放入個瓦煲度煲熟。
大馬站煲個名嚟自廣州一笪叫大馬站嘅地方。相傳大清光緒年間，時任兩廣總督張之洞行經大馬站，見到嗰度嘅人食緊蝦醬火腩豆腐煲，就叫下屬問佢哋食緊乜，對方以為係問呢度係乜地方，就答「大馬站」，所以就做咗呢味菜個名。
大髀

大髀係髀嘅上半截，喺躉對落、膝頭同細髀對上。大髀入面條骨叫股骨。
大高加索山脈

大高加索山脈係高加索山脈中兩個主要山脈之一，同另一主要山脈小高加索山脈喺蘇拉姆山脈相連後平行伸延，兩者平均相距100公里。
大魔術師

《大魔術師》（英文：The Great Magician），係2012年香港同中國電影，由爾冬陞執導，梁朝偉、劉青雲、周迅主演。
大馬路保利斯塔

大馬路保利斯塔（Avenida Paulista）係巴西聖保羅一條重要嘅商業街，長2.8公里，有好多商廈，喺1891年12月起好。
維基同享有多媒體嘅嘢：Avenida Paulista
大魚

大魚，又叫大頭魚、鱅魚或鰱魚，係鯉科嘅一種魚，原產中國，屬四大家魚其中一隻。
安子介

安子介，GBM，CBE，JP（Ann Tse Kai，1912年6月26號—2000年6月3號），係唐人實業家，上海出世，祖籍浙江定海，後移居香港。
第二次世界大戰香港淪陷，一度遷居重慶，之後返香港。戰後主要做染布同紡織生意，活躍於香港公職，做過立法局同行政局議員。中國改革開放之後，參與中國事務，亦涉及香港主權移交。做過中國人民政治協商會議副主席，所以死時屬國家領導人，喺香港得國葬之禮。
安子介發明過唐字寫字機同唐字輸入法。
安孝珍

安孝珍，係大韓民國嘅一個女藝人同埋歌手。
安宇昭

安宇昭，香港親中派政治人，香港再出發大聯盟發起人之一。
安定力量

安定力量係喺2016年底成立嘅中華民國政黨，由教會系統所發起，主席係曾經到基督教台北豐盛教會講道嘅孫繼正，秘書長係信望盟立委參選人同旌旗教會嘅游信義。不過，呢個政黨喺2022年8月15號解散。
安孝煉

安孝煉（안효연，1978年4月16號—）係南韓職業足球員。
安孝燮

安孝燮（粵拼：on1 haau3 sit3，韓文：안효섭，1995年4月17號—），係大韓民國嘅一個男演員。
天水圍的日與夜

《天水圍的日與夜》（The Way We Are）係2008年一套由香港導演許鞍華拍嘅戲。主演有鮑起靜、梁進龍、陳麗雲。呢套戲係用高清技術去拍嘅。2009年，出埋續集《天水圍的夜與霧》。
天水圍民生關注平台

天水圍民生關注平台，簡稱天民台，係香港本土派傘後組織，2014年由王百羽等地區人士創辦，主打元朗區天水圍嘅地區事務。
天水圍民生關注平台喺2015年由王百羽參選第5屆香港區議會選舉元朗區議會M22天恆選區，挑戰上屆區議會自動當選嘅工聯會陸頌雄，最後得1,317票，輸畀攞到2,749票嘅陸頌雄。
天水圍民生關注平台喺2016年同其他傘後組織組成「ALLinHK」參選第6屆香港立法會選舉，王百羽排新界西名單第二，喺青年新政黃俊傑後面，但成個名單都贏唔到議席。
2019年第6屆香港區議會選舉，天民台派出陳詩雅（屯關組舊部）、王百羽、巫啟航參選（佢哋同樣以獨立名義參選），結果佢哋全部贏晒，順利當選。
天水圍游泳池

天水圍游泳池（英文：Tin Shui Wai Swimming Pool）係香港新界元朗區天水圍嘅一個公眾游泳池，喺天柏路1號，由香港康樂及文化事務署管理。

禁煙安排
唔食得煙。
天水圍的夜與霧

天水圍的夜與霧（Night and Fog）係許鞍華導演拍嘅電影，用倒序法講番2004年天水圍一單倫常慘劇。任達華做男主角大男人，女主角張靜初做佢老婆，大陸新移民。而羅慧娟同覃恩美都有份演。
同系嘅戲重有《天水圍的日與夜》。
天水圍社區運動場

天水圍社區運動場俗稱天水圍欖球場或者天秀欖球場，係香港一個欖球場，喺新界元朗區天水圍天葵路。球場由香港欖球總會管理。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。